OpenLLM-France/wikimedia huggingface dataset:
# Molí fariner de Can Pedrosa

L'antic molí fariner de Can Padrosa és un monument arquitectònic del municipi de Sant Just Desvern (Baix Llobregat) que forma part de l'Inventari del Patrimoni Arquitectònic de Catalunya.

## Descripció

És un molí fariner hidràulic que conserva gairebé tota l'estructura original. A la part superior hi ha part de la bassa soterrada. Conserva la totalitat del cup, la volta sencera del carcabà amb les canalitzacions internes i externes. No es conserven les pederes dels rodets del molí. El portal d'entrada a la façana nord, té un arc gòtic apuntat.

## Història

En terrenys propietat de la masia de Can Padrosa es va edificar al segle xiv un molí fariner de bassa, que captava l'aigua de la riera. L'aigua passava per un cup (pou) i movia el rodet del molí. D'aquesta manera els pagesos molien el blat per fer farina. La primera referència documental sobre el molí la trobem el 1306, any de construcció, però el molí canvià de mans constantment. Els propietaris útils o usuaris eren els santjustencs Ferrer Moragues i Arnau d'Horta. A aquest mateix 1306 el senyor feudal, Guillem Durfort, era el propietari directe del molí.
El 1311 el senyor feudal ho va vendre a un mercader de Barcelona, Guerau Trilla, i el 1347 el molí apareix en un document de la catedral de Barcelona, citat com a molí mitjà, el que fa pensar en l'existència d'altres dos molins, propietat de Bonanat Teixidor. El molí va deixar de funcionar aviat i no se'n va parlar fins al 1651, amb motiu de l'enterrament a la bassa del molí de tres morts de pesta que després en van ser retirats.
A mitjan segle xvii el molí va deixar de funcionar. Sembla que jo no hi havia prou cabal a la riera —avui seca–ja per fer tornar-lo. A partir dels anys 60 del segle xx va servir de garatge d'una excavadora, i fins i tot d'abocador de runes. L'any 1986 l'Ajuntament de Sant Just Desvern va adquirir els terrenys i el 1987 les restes es van incloure al Catàleg del Patrimoni Històric i Artístic Local. Tota la sala de les moles va quedar totalment coberta de terres i runes. Ja el 1986 un grup d'historiadors locals va presentar a l'ajuntament un dossier per a protegir i recuperar aquest edifici. Va trigar fins a l'any 2001 que l'Ajuntament finalement va redescobrir el molí, i va començar un projecte de restauració per adequar-lo i fer-lo accessible, que es va acabar l'abril de 2003.

## Referències

* 1 2 3 4 «Molí fariner». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
* 1 2 3 Catàleg i Pla Especial de protecció i rehabilitació del patrimoni arquitectònic de Sant Just Desvern.
* ↑ Guasch i Dalmau, Ochoa i González i Riera i Prenafeta, 1989, p. 58.
* ↑ Guasch i Dalmau, Ochoa i González i Riera i Prenafeta, 1989, p. 59.

## Bibliografia

* Guasch i Dalmau, David; Ochoa i González, Juli; Riera i Prenafeta, Francesc «El molí fariner de Can Padrosa». Miscel·lània d'estudis santjustencs, núm. 1, 1989, pàg. 53-60.
# Rachel Lloyd

Rachel Elizabeth Lloyd (nascuda el 1975 Stalbridge, Anglaterra) és una activista contra el tràfic de persones i una autora.
Víctima ella mateixa d'explotació sexual quan tenia disset anys, va començar a lluitar per millorar la sort de noies i dones joves, i, crear les condicions per crear-se una vida decent. Ha estat capdavantera per fer reconèixer les joves traficades com a víctimes i no, com se solia fer per la policia i per la societat, com a prostitutes criminals.
Va emigrar als Estats Units el 1997 i va començar a treballar per acabar amb el tràfic de sexe. El 1998 va fundar a Harlem (Nova York) el Girls Educational and Mentoring Services (GEMS), un servei per recolzar i donar assistència educativa a noies.
El març de 1998, Lloyd va assistir a la primera Cimera Internacional de Joves Explotats Sexualment, presentada pel Centre Internacional de Lluita contra l'Explotació de Nens, celebrada a Victoria, Colúmbia Britànica al Canadà. Hi va assistir en la redacció d'una declaració i crida a l'acció de governs de tot el món. El 22 d'octubre de 2009, va presentar la declaració a les Nacions Unides que va ser ratificada per més de cent vint països.
El 2007, el director David Schisgall va realitzar un documental Very Young Girls inspirat en l'obra del GEMS, que descriu la vida de nenes de tretze a catorze anys explotades per alcavots i tractats com si fossin adults criminals per la policia.

## Obra

* Girls like us (2011), autobiografia
* From victim to Survivor, from Survivor to Leader Arxivat 2020-06-07 a Wayback Machine.

## Referències

* ↑ «United Nations Voluntary Trust Fund for Victims of Trafficking in Persons» (en anglès). United Nations, 04-11-2010. [Consulta: 7 juny 2020].
* ↑ «Rachel Lloyd Bio» (en anglès). Premiere Speakers Bureau. [Consulta: 7 juny 2020].
* ↑ Baker, Carrie N. Fighting the US Youth Sex Trade: Gender, Race, and Politics (en anglès), p. 70-71. ISBN 9781108245357.
* ↑ «Very Young Girls» (en anglès). IMDB. [Consulta: 7 juny 2020].
* ↑ Catsoulis, Jeannette «Children Without Childhoods» (en anglès). The New York Times, 04-07-2008. ISSN: 0362-4331.
* ↑ Lloyd, Rachel. Girls like us : fighting for a world where girls are not for sale, an activist finds her calling and heals herself (en anglès). 1a ed. Nova York: HarperCollins Publishers, 2011. ISBN 978-0-06-158205-9.
# Otterbein

Otterbein és una població dels Estats Units a l'estat d'Indiana. Segons el cens del 2008 tenia 1.288 habitants.

## Demografia

Segons el cens del 2000, Otterbein tenia 1.312 habitants, 498 habitatges, i 359 famílies. La densitat de població era de 888,7 habitants/km².
Dels 498 habitatges en un 42,4% hi vivien nens de menys de 18 anys, en un 54,2% hi vivien parelles casades, en un 12,2% dones solteres, i en un 27,9% no eren unitats familiars. En el 24,5% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,11.
Per edats la població es repartia de la següent manera: un 30,8% tenia menys de 18 anys, un 8,8% entre 18 i 24, un 31,6% entre 25 i 44, un 17,1% de 45 a 60 i un 11,6% 65 anys o més.
L'edat mediana era de 32 anys. Per cada 100 dones de 18 o més anys hi havia 86,8 homes.
La renda mediana per habitatge era de 40.524$ i la renda mediana per família de 45.341$. Els homes tenien una renda mediana de 31.000$ mentre que les dones 20.944$. La renda per capita de la població era de 17.128$. Entorn del 4,8% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Otterbein». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Otterbein». American Fact Finder. Oficina del Cens dels Estats Units, 12-01-2010.
# Highland (Comtat de Lake)

Highland és una població dels Estats Units a l'estat d'Indiana. Segons el cens del 2000 tenia 23.546 habitants.

## Demografia

Segons el cens del 2000, Highland tenia 23.546 habitants, 9.636 habitatges, i 6.677 famílies. La densitat de població era de 1.323,3 habitants/km².
Dels 9.636 habitatges en un 27,6% hi vivien nens de menys de 18 anys, en un 56,5% hi vivien parelles casades, en un 9,6% dones solteres, i en un 30,7% no eren unitats familiars. En el 26,5% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,97.
Per edats la població es repartia de la següent manera: un 21,5% tenia menys de 18 anys, un 8% entre 18 i 24, un 28,9% entre 25 i 44, un 25% de 45 a 60 i un 16,6% 65 anys o més.
L'edat mediana era de 40 anys. Per cada 100 dones de 18 o més anys hi havia 89,2 homes.
La renda mediana per habitatge era de 51.297$ i la renda mediana per família de 59.106$. Els homes tenien una renda mediana de 46.217$ mentre que les dones 28.635$. La renda per capita de la població era de 24.530$. Entorn de l'1,8% de les famílies i el 3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Highland». American Fact Finder. Oficina del Cens dels Estats Units, 12-01-2010.

## Enllaços externs

* Highland - Lloc web oficial
# Vallmanya (Alcarràs)

Vallmanya és una entitat de població del municipi d'Alcarràs, a la comarca del Segrià.

## Localització

El llogarret, situat a l'oest del terme municipal, a ponent de la serra del Coscollar, és una propietat d'unes 3.500 hectàrees que són regades pel canal d'Aragó i Catalunya. La carretera L-800 és la seva principal via de comunicació.

## Llocs d'interès

Al nucli hi ha una antiga casa senyorial del segle xviii, recentment restaurada, i en un turó proper s'hi ha trobat ceràmica romana i algunes sepultures megalítiques.
En aquest llogaret fou on Francesc Macià tenia la finca familiar i la casa on hi va passar moltes temporades, coneguda actualment com a Cal Macià.

## Referències

* ↑ «Vallmanya (Alcarràs)». Gran Enciclopèdia Catalana. Barcelona: Grup Enciclopèdia Catalana.
* ↑ Esculies, Joan «El cavaller de l'ideal». Sàpiens [Barcelona], núm. 121, 10-2012, p.22-28. ISSN: 1695-2014.
# Aleksandr Mirónov

Aleksandr Serguéievitx Mirónov (en rus Александр Сергеевич Миронов) (Oriol, 21 de gener de 1984) és un ciclista rus, que fou professional del 2006 al 2013.

## Palmarès

* 2005
** Campió de Rússia sub-23 en ruta
** Vencedor d'una etapa al Bałtyk-Karkonosze Tour
* 2008
** Vencedor d'una etapa al Roine-Alps Isera Tour
** Vencedor d'una etapa al Way to Pekin
* 2009
** Vencedor d'una etapa al Circuito Montañés
* 2010
** 1r al Trofeu Franco Balestra
** 1r al Memorial Oleg Diatxenko
** Vencedor d'una etapa al Tour de Normandia
* 2012
** Vencedor d'una etapa al Gran Premi d'Adiguèsia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Neoptòlem II de l'Epir

Neoptòlem II de l'Epir (Neoptolemos, Νεοπτόλεμος) fou rei de l'Epir vers 326 aC a 323 aC.
Era fill d'Alexandre I de l'Epir al que va succeir a la seva mort vers el 326 aC. Era llavors probablement un infant i al cap de tres anys l'antic rei Arimbes de l'Epir el va apartar del poder i va ocupar el tron fins que va morir uns mesos després i la successió va restar a la seva branca.
El 317 aC una revolució el va portar altre cop al tron amb el suport de Cassandre de Macedònia. El 313 aC, cansats els epírotes de la influència de Cassandre, van cridar altre cop al tron a Aecides de l'Epir. Cassandre hi va enviar un exèrcit que va derrotar a Aecides en dues batalles a la darrera de les quals va morir. El seu germà Alcetes II fou proclamat rei i al cap de poc es va aliar amb Cassandre.
Una revolta popular amb suport de Glàucies rei d'Il·líria el va enderrocar i va posar al tron a Pirros, fill d'Aecides (307 aC).
El 302 aC, absent Pirros, una nova revolta el va deposar i va portar al tron a Neoptòlem II. Va regnar llavors sis anys sense oposició, de manera tirànica, obrint el camí al retorn de Pirros que va desembarcar vers el 297 aC al front d'un exèrcit que li havia donat Ptolemeu I Sòter d'Egipte. Neoptòlem va signar un acord amb Pirros pel qual els dos compartirien la sobirania. L'acord fou de curta durada; Neoptòlem va planejar eliminar a Pirros en un festival en el que estava reunida tota la noblesa i els dos reis; però la conspiració fou descoberta i Pirros va matar el seu rival en el mateix banquet.

## Referències

* Hellenica, de Michael Lahanas Arxivat 2009-09-21 a Wayback Machine. (anglès)
# Sinocyclocheilus anophthalmus

Sinocyclocheilus anophthalmus és una espècie de peix cipriniforme de la família dels ciprínids que es troba a Yunnan (Xina).

## Referències

* ↑ Fang P.-W. 1936. Sinocyclocheilus tingi, a new genus and species of Chinese barbid fishes from Yunnan. Sinensia v. 7 (núm. 5). 588-593.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* International Union for Conservation of Nature and Natural Resources (IUCN), 1990. 1990 IUCN red list of threatened animals. UICN, Gland, Suïssa i Cambridge, Gran Bretanya. 288 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Onward

Onward és una població dels Estats Units a l'estat d'Indiana. Segons el cens del 2000 tenia 81 habitants.

## Demografia

Segons el cens del 2000, Onward tenia 81 habitants, 30 habitatges, i 21 famílies. La densitat de població era de 347,5 habitants/km².
Dels 30 habitatges en un 36,7% hi vivien nens de menys de 18 anys, en un 70% hi vivien parelles casades, en un 3,3% dones solteres, i en un 26,7% no eren unitats familiars. En el 26,7% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,32.
Per edats la població es repartia de la següent manera: un 30,9% tenia menys de 18 anys, un 3,7% entre 18 i 24, un 34,6% entre 25 i 44, un 17,3% de 45 a 60 i un 13,6% 65 anys o més.
L'edat mediana era de 32 anys. Per cada 100 dones de 18 o més anys hi havia 115,4 homes.
La renda mediana per habitatge era de 40.625 $ i la renda mediana per família de 50.313 $. Els homes tenien una renda mediana de 36.458 $ mentre que les dones 35.625 $. La renda per capita de la població era de 15.993 $. Cap de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Onward». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Onward». American Fact Finder. Oficina del Cens dels Estats Units, 12-01-2010.
# Mount Ayr (Indiana)

Mount Ayr és una població dels Estats Units a l'estat d'Indiana. Segons el cens del 2000 tenia 147 habitants.

## Demografia

Segons el cens del 2000, Mount Ayr tenia 147 habitants, 52 habitatges, i 40 famílies. La densitat de població era de 378,4 habitants/km².
Dels 52 habitatges en un 28,8% hi vivien nens de menys de 18 anys, en un 65,4% hi vivien parelles casades, en un 7,7% dones solteres, i en un 21,2% no eren unitats familiars. En el 17,3% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,6% tenia menys de 18 anys, un 8,2% entre 18 i 24, un 25,9% entre 25 i 44, un 25,2% de 45 a 60 i un 12,2% 65 anys o més.
L'edat mediana era de 37 anys. Per cada 100 dones de 18 o més anys hi havia 87,5 homes.
La renda mediana per habitatge era de 52.000 $ i la renda mediana per família de 53.750 $. Els homes tenien una renda mediana de 33.036 $ mentre que les dones 21.250 $. La renda per capita de la població era de 18.195 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Ayr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Mount Ayr». American Fact Finder. Oficina del Cens dels Estats Units, 12-01-2010.
# Vals en do sostingut menor, op. 64, núm. 2 (Chopin)

El Vals en do sostingut menor, op. 64, núm. 2, és el segon dels tres Valsos op. 64 de Frédéric Chopin; el més conegut és el primer, el Vals del minut. El "Vals en do sostingut menor" va ser compost el 1847 i el va dedicar a Madame Nathaniel de Rothschild.

## Estructura

Es compon de tres temes principals:
* Tema A. Indicació de tempo giusto; dona la sensació de ritme de marxa amb molts acords.
* Tema B. Indicació Più mosso (més ràpid). El tema és amb ràpides corxeres i tota l'harmonia a la mà esquerra.
* Tema C. Indicació Più lento (més lent). Hi ha un sostingut en la tònica major (un re bemoll major que és enharmònic del do sostingut major). A més del ritme més lent, en general, la melodia té un ritme de negres, excepte per un parell d'adornaments en corxeres, el que fa que aquesta secció mostri la qualitat d'un interludi que precedeix el dramàtic retorn del tema B.
El disseny general de la peça és ABCBA B. Hi ha una versió orquestrada, que forma part del ballet Les sílfides.

## Referències

* ↑ Hazel Gertrude Kinscella, 2005 Music and Romance P.186 Kessinger Publishing, ISBN 1-4179-9594-7,

## Enllaços externs

* Valsos op. 64: Partitura lliure a l'IMSLP.
* Arxivat 2017-10-07 a Wayback Machine. Podeu escoltar una interpretació de la peça a [http://www.chopinproject.com/ The Chopin Project site
# Hidetaka Nishiyama

Hidetaka Nishiyama (西山 英峻, 10 d'octubre de 1928 - 7 de novembre de 2008, va ser un mestre de karate shotokan. Va ser reconegut com un instructor internacional i un dels principals establidors del l'associació de karate japonès. Nishiyama va ser un dels últims deixebles del mestre Gichin Funakoshi, fundador del karate shotokan i pare del karate moder. Es mudà a viure els Estats Units el 1961 fins a la seva mort el 2008 a l'edat de 80 anys, va ser un tioper del karate en aquest país. Arribà a tenir el 10è dan, màxim reconeixement dins del karate.

## Referències

* 1 2 International Traditional Karate Federation: Hidetaka Nishiyama Arxivat 2011-05-12 a Wayback Machine. (2009). Retrieved on April 17, 2010.
* 1 2 E/B Productions: A short biography of Master Hidetaka Nishiyama (c. 2009). Retrieved on April 17, 2010.
* 1 2 3 E/B Productions: Master Hidetaka Nishiyama (from the 36th AAKF National Tournament program) (c. 1997). Retrieved on April 17, 2010.
* 1 2 Hidetaka Nishiyama: karate master Arxivat 2010-05-24 a Wayback Machine. The Times (November 22, 2008). Retrieved on April 17, 2010.
* ↑ International Traditional Karate Federation: Karate Master receives 10th Dan Arxivat 2009-11-22 a Wayback Machine. (October 10, 2009). Retrieved on April 17, 2010.

## Enllaços externs

* Web oficial(anglès)
# Oldenburg (Indiana)

Oldenburg és una població dels Estats Units a l'estat d'Indiana. Segons el cens del 2000 tenia 647 habitants.

## Demografia

Segons el cens del 2000, Oldenburg tenia 647 habitants, 215 habitatges, i 135 famílies. La densitat de població era de 594,8 habitants/km².
Dels 215 habitatges en un 27,4% hi vivien nens de menys de 18 anys, en un 54,4% hi vivien parelles casades, en un 7% dones solteres, i en un 37,2% no eren unitats familiars. En el 34,4% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3,01.
Per edats la població es repartia de la següent manera: un 17,3% tenia menys de 18 anys, un 5,1% entre 18 i 24, un 21,2% entre 25 i 44, un 21,8% de 45 a 60 i un 34,6% 65 anys o més.
L'edat mediana era de 49 anys. Per cada 100 dones de 18 o més anys hi havia 55,5 homes.
La renda mediana per habitatge era de 42.292 $ i la renda mediana per família de 56.042 $. Els homes tenien una renda mediana de 36.635 $ mentre que les dones 28.571 $. La renda per capita de la població era de 19.620 $. Entorn del 2,3% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oldenburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Oldenburg». American Fact Finder. Oficina del Cens dels Estats Units, 12-01-2010.
# Roselawn

Roselawn és una concentració de població designada pel cens dels Estats Units a l'estat d'Indiana. Segons el cens del 2000 tenia 3.933 habitants.

## Demografia

Segons el cens del 2000, Roselawn tenia 3.933 habitants, 1.286 habitatges, i 1.099 famílies. La densitat de població era de 187 habitants/km².
Dels 1.286 habitatges en un 41,4% hi vivien nens de menys de 18 anys, en un 71,7% hi vivien parelles casades, en un 9,2% dones solteres, i en un 14,5% no eren unitats familiars. En l'11,7% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,22.
Per edats la població es repartia de la següent manera: un 29,3% tenia menys de 18 anys, un 7,5% entre 18 i 24, un 29,6% entre 25 i 44, un 24,7% de 45 a 60 i un 8,9% 65 anys o més.
L'edat mediana era de 34 anys. Per cada 100 dones de 18 o més anys hi havia 96,5 homes.
La renda mediana per habitatge era de 48.625 $ i la renda mediana per família de 49.351 $. Els homes tenien una renda mediana de 42.284 $ mentre que les dones 18.208 $. La renda per capita de la població era de 19.136 $. Entorn del 4,3% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roselawn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Roselawn». American Fact Finder. Oficina del Cens dels Estats Units, 12-01-2010.